**«Қазақстан Республикасы Қаржы министрінің кейбір бұйрықтарына өзгерістер мен толықтырулар енгізу туралы» Қазақстан Республикасы Қаржы министрінің бұйрығының жобасын** (бұдан әрі *–* Жоба)

**қабылдаудың ықтимал қоғамдық-саяси, құқықтық,**

**ақпараттық және өзге де салдарларын**

**БАҒАЛАУ**

**1. Қоғамдық-саяси салдарын бағалау:**

Жоба Қазақстан Республикасы Қаржы министрінің 2015 жылғы  
30 наурыздағы № 227 бұйрығымен бекітілген Мүлікті тәркілеу бөлігінде қылмыстық іс бойынша сот үкімі негізінде не мүлікті мемлекетке беру туралы шешім негізінде тыйым салынған мүлікті өткізу немесе пайдалану қағидаларына (бұдан әрі – № 227 Қағидалар) және Қазақстан Республикасы Қаржы министрінің 2015 жылғы 12 мамырдағы № 300 бұйрығымен бекітілген Мемлекет меншігіне жекелеген негіздер бойынша айналдырылған (түскен) бағалы металдарды, асыл тастарды және олардан жасалған бұйымдарды тасымалдау, қабылдау, есепке алу, бағалау, сақтау және өткізу қағидаларына (бұдан әрі – № 300 Қағидалар) «Қазақстан Республикасының кейбір заңнамалық актілеріне азаматтық қорғау, электр энергетикасы және мемлекеттік мүлікті басқару мәселелері бойынша өзгерістер мен толықтырулар енгізу туралы» Қазақстан Республикасының  
2025 жылғы 24 маусымдағы Заңымен енгізілген өзгерістер мен толықтыруларды ескеріп, «Мемлекеттік мүлік туралы» Қазақстан Республикасының Заңына (бұдан әрі – Заң) сәйкес келтіру мақсатында өзгерістер мен толықтырулар енгізуді көздейді.

Бұл ретте саяси тұрақсыздық немесе жаппай қоғамдық наразылық қаупі қарастырылмайды.

**2. Құқықтық салдарын бағалау:**

Жоба Қазақстан Республикасының қолданыстағы заңнамасына қайшы келмейді және қолданыстағы № 227 Қағидаларға және № 300 Қағидаларға Заңға сәйкес нақтылау ережелерін енгізеді.

**3. Ақпараттық салдарын бағалау:**

Жоба бұқаралық ақпарат құралдары мен онлайн платформалардың, соның ішінде бизнес-ортаның орташа қызығушылығын тудыруы мүмкін.

Жобаны қабылдау № 227 Қағидалардың және № 300 Қағидалардың ережелерін жекелеген негіздер бойынша мемлекет меншігіне айналдырылған (түскен) мүлікті өткізу бөлігінде Заң нормаларына сәйкес келтіруге мүмкіндік береді, бұл Қазақстан Республикасының заңнамасы нормаларының тұтастығын қамтамасыз етеді және сауда-саттыққа әлеуетті қатысушылардың (сатып алушылардың) хабардар болуын арттырады.

**4. Өзге де салдарын бағалау:**

Жобаны қабылдау жекелеген негіздер бойынша мемлекет меншігіне айналдырылған (түскен) мүлікті өткізу бөлігінде Қазақстан Республикасының заңнамасы нормаларының келісілуін қамтамасыз етеді, бұл мемлекеттік мүлік жөніндегі уәкілетті органның, жергілікті атқарушы органдардың, басқа да мемлекеттік органдардың және сауда-саттыққа әлеуетті қатысушылардың (сатып алушылардың) өзара іс-қимылына оң әсер етеді, жекелеген негіздер бойынша мемлекет меншігіне айналдырылған (түскен) мүлікті өткізу бойынша тиісті рәсімдердің тиімділігін жалпы арттырады.

Жобаны қабылдау теріс экономикалық, әлеуметтік және/немесе өзге де салдарға әкеп соқпайды.

Жобаны қабылдауға байланысты қосымша қаржылық шығындар қажет емес.

**Қазақстан Республикасының**

**Қаржы министрі М. Такиев**